**REGULAMENT DE ORGANIZARE ŞI DESFĂŞURARE**

**A CONCURSULUI JUDEŢEAN DE CREAŢIE PLASTICĂ**

**,, 1 IUNIE-BUCURIA DE A FI COPIL”**

**Ediţia a XII-a**

***Participare indirectă***

**ORGANIZATORI:**

Grădiniţa cu P.P. nr. 6 Dorohoi

**SCOP:**

**•**Derularea unor activităţi educative comune în vederea integrării copiilor cu dizabilităţi în comunitate şi creşterea gradului de toleranţă a copiilor din învăţământul de masă faţă de copiii cu dizabilităţi;

•Stimularea creativităţii copiilor în domeniul artistico-plastic;

•Monitorizarea întregii activităţi prin realizarea unor expoziţii, cu toate lucrările copiilor şi cu fotografii

**OBIECTIVE :**

•Realizarea incluziunii şi implicării prin angajarea tuturor factorilor interesaţi în programul educaţional de activităţi ce promovează intens, printre altele, integrarea socială;

•Încurajarea preșcolarilor din învăţământul de masă şi a cadrelor didactice de a se dedica activităţilor de voluntariat desfăşurate cu copii cu nevoi speciale şi în afara prezentului program partenerial, în scopul susţinerii procesului de integrare socială şi dezvoltare educaţională.

•Stimularea mentală, antrenarea fizică, integrarea socială şi dezvoltarea mai amplă a abilităţilor copiilor cu nevoi speciale prin activităţi creative de imaginaţie, sportive, cultural-artistice şi de abilitate practică;

•Exersarea şi dezvoltarea aptitudinilor native în elaborarea lucrărilor artistico-plastice;

**•**Evaluarea rezultatelor proiectului (premierea participanţilor în conformitate cu criteriile stabilite în regulamentul concursului de către organizator);

•Diseminarea rezultatelor proiectului

**PERIOADA DE DESFĂŞURARE A PROIECTULUI**:

ianuarie 2025 - iunie 2025

**CATEGORII DE VÂRSTĂ:**

- preşcolari și copii cu C.ES. ( nivel I şi nivel II)

**SECŢIUNILE CONCURSULUI**:

*Secțiunea I:*

•Desfășurarea unor activităţi creative sau cultural-artistice, împreună cu preșcolari și copiii cu CES, respectând tema concursului.

*Secțiunea a II-a:*

•Realizarea unor lucrări plastice (desene, picturi, colaje), de către preșcolari și copii cu CES, respectând tema concursului.

Lucrările pot fi realizate în tehnici de lucru la alegere.

**PARTICIPARE: indirectă**

**PRECIZĂRI:**

 Toate lucrările vor fi etichetate pe verso ( numele şi prenumele copilului, titlul lucrării, secţiunea, grupa, coordonator, instituţia de provenienţă).

Împreună cu lucrările, vor fi trimise fişele de înscriere şi acordurile de parteneriat semnate şi ştampilate .

**PARTENERI:** I.S.J. Botoșani,Asociaţia de părinți ,,Prichindeii”, Casa Municipală de Cultură Dorohoi.

Parteneri media: Dorohoianul.ro, Dorohoi News, Live Botoşani

**CONDIŢII DE PARTICIPARE:**

* Proiectul se adresează copiilor din grădinițe din județul Botoșani, care desfășoară activități cu copii cu CES. Activitățile la care vor participa se vor desfășura sub atenta coordonare a cadrelor didactice.
* Se va respecta perioada de înscriere a copiilor în concurs.
* Perioada de înscriere în concurs este 20-30 mai 2025 pe baza fișei de înscriere.
* Concursul este fără taxă de participare.

 Activitatea principală a proiectului va fi desfășurarea Concursului ,,1Iunie-Bucuria de a fi copil” ce va culmina cu premierea lucrărilor primite online în luna iunie 2025.

Vor fi acordate premii la secțiunile concursului: desen, pictură și colaj. La final se va organiza o expoziție.

Se vor acorda adeverințe de participare pentru fiecare cadru didactic, în format electronic.

Lucrările vor respecta tema concursului ,,1 Iunie-Bucuria de a fi copil” (aspecte ale copilăriei) și vor fi realizate de preșcolari împreună cu copii cu CES. Sunt admise lucrări A3, A4, A5 sau lucrări colective.

 Pe verso lucrării se va scrie: unitatea participantă, numele realizatorului/realizatorilor(cu precizarea copilului cu CES), vârsta, titlul lucrării și numele îndrumătorului.

Un cadru didactic poate participa cu maxim 3 lucrări. Acestea se vor expedia pe adresa:Grădinița cu P.P. nr. 6, Dorohoi, str. Grigore Ghica, nr.51, cu mențiunea pentru concursul ,,1 Iunie-Bucuria de a fi copil”, până la data de 25 mai 2025.

Se recomandă ca lucrările să abordeze aspecte practice și originale ale temei.

Înscrierea se va realiza pe baza fișei de înscriere.

Se vor acorda diplome pentru locurile I, II, III, Menţiuni, Premii Speciale şi adeverinţe de participare pentru fiecare cadru didactic, în format electronic.

**ATRIBUŢIILE APLICANTULUI:**

 Coordonatorii proiectului:

* sunt răspunzători de buna organizare şi desfăşurare a proiectului-concurs şi de aplicarea întocmai a prezentului regulament;
* stabilesc şi comunică data şi locul de desfăşurare a activităţilor din proiect;
* asigură logistica necesară desfăşurării activităţilor;
* asigură promovarea activităţilor din cadrul proiectului şi diseminarea informaţiilor;

**ATRIBUŢIILE PARTICIPANŢILOR:**

 Participanţii la proiect:

* sunt răspunzători de buna desfăşurare a proiectului şi de aplicarea întocmai a prezentului regulament;
* respectă data şi locul de desfăşurare a activităţilor din proiect;
* oferă sprijin reciproc în desfăşurarea activităţilor;
* asigură promovarea activităţilor din cadrul proiectului şi diseminarea informaţiilor;
* identifică câte un reprezentant care să fie responsabil pentru derularea fiecărei activităţi;

**EVALUARE:**

* Acordarea premiilor pe categorii de vârstă (locul I, II, III) și diplome pentru toți participanții
* Realizarea portofoliului ,, 1 Iunie-Bucuria de a fi copil”
* Mediatizarea în presa locală;
* Raport final care va fi adus la cunoștință tuturor celor implicați subliniindu-se realizările.

**ECHIPA DE PROIECT:**

Prof. Dupu Mariela , coordonator Grădiniţa cu P.P. nr. 6 Dorohoi. Date de contact: 0757342584

Prof. Florea Alina . Date de contact : 0748433169

Prof. Șotropa Monica Iuliana. Date de contact:0743732658